Diari Oficial de la Generalitat Valenciana


Sumari del DOGV 9338, del 13-05-2022 (2022/4042)

Extracte de la Resolució de 2 de maig de 2022, del Vicerectorat d'Ocupació i Emprenedoria de la Universitat de València, per la qual es convoquen i publiquen les bases de la I edició del concurs interuniversitari Aula Emprén 3i, en el marc del conveni campus d'Emprenedoria Innovadora, subscrit entre la Universitat de València i la Conselleria d'Economia Sostenible, Sectors Productius, Comerç i Treball de la Generalitat Valenciana
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9338

Data del DOGV
:   13-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4042


Data del document
:   02-05-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 2 de maig de 2022, del Vicerectorat d'Ocupació i Emprenedoria de la Universitat de València, per la qual es convoquen i publiquen les bases de la I edició del concurs interuniversitari Aula Emprén 3i, en el marc del conveni campus d'Emprenedoria Innovadora, subscrit entre la Universitat de València i la Conselleria d'Economia Sostenible, Sectors Productius, Comerç i Treball de la Generalitat Valenciana [2022/4042]  
   
  
BDNS (identif.): 625584.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/625584  
  
Primer. Persones beneficiàries  
Pot concórrer a la primera fase d'aquest concurs i competir pels tres premis econòmics l'estudiantat que haja format part d'un equip finalista en la competició «Idees MOTIVEM» celebrada en els cursos: 2020-2021 i 2021-2022.  
A més, és requisit indispensable per a participar que les persones sol·licitants encara es troben matriculades a la Universitat de València en qualsevol de les seues titulacions oficials o pròpies en el curs 2021-2022.  
Els tres equips seleccionats en aquesta primera fase s'han de comprometre a participar en el concurs interuniversitari Aula Emprén 3i juntament amb les candidatures seleccionades en cadascuna de les universitats públiques valencianes.  
  
Segon. Objecte  
Convocar en la Universitat de València el concurs interuniversitari Aula Emprén 3i, l'objectiu del qual és seleccionar i donar suport al desenvolupament de les millors idees i projectes emprenedors relacionats amb el triple impacte econòmic, social i ambiental generats en el marc del programa «Aula Emprén 5UCV» previst en el conveni de col·laboració entre la Universitat de València i la Conselleria d'Economia Sostenible, Sectors Productius, Comerç i Treball de la Generalitat Valenciana, per a la posada en marxa del campus de l'Emprenedoria Innovadora 5UCV, amb l'objectiu d'impulsar l'emprenedoria i la innovació en l'àmbit universitari.  
En la primera fase, dotada amb tres premis econòmics de 900 € cadascun, se selecciona i guardona als tres millors equips procedents de l'activitat Aula Emprén que, a la Universitat de València, rep la denominació d'Idees MOTIVEM en equip, celebrada en els cursos acadèmics 2020-2021 i 2021-2022.  
En la segona fase, els tres equips seleccionats i premiats en la fase anterior competiran amb les candidatures seleccionades per la resta d'universitats públiques valencianes en una competició interuniversitària i podran optar a tres premis econòmics de 3.000 €, 2.000 € i 1.000 €, respectivament.  
  
Tercer. Bases reguladores  
https://links.uv.es/uvempren/AULA\_EMPRENDE\_3i  
  
Quarta. Quantia  
La Universitat de València aporta una dotació global d'un màxim de 8.700 €, finançats per la Conselleria d'Economia Sostenible, Sectors Productius, Comerç i Treball, a través de la línia nominativa S7864000 campus de l'Emprenedoria Innovadora. Aquestes ajudes es financen amb càrrec al capítol IV de la classificació econòmica de la despesa, a l'orgànica 0982192496 i específica 76610271 del pressupost per a l'exercici 2022 de la Universitat de València.  
En la primera fase de la competició, dotada amb un import global de com a màxim 2.700 €, s'adjudicaran tres premis econòmics de com a màxim 900 € cadascun a cada equip guanyador.  
L'import del premi es distribuirà igualitàriament entre els components de l'equip, de manera que l'import a rebre per cada persona individualment no siga superior a 300 €.  
En la segona fase, els tres equips seleccionats i premiats en la fase anterior competiran amb les candidatures seleccionades per la resta d'universitats públiques valencianes en un concurs interuniversitari en què es concediran tres premis econòmics de 3.000 €, 2.000 € i 1.000 €, respectivament, que es distribuiran igualitàriament entre els components dels equips guanyadors.  
  
Cinqué. Termini de presentació de sol·licituds  
El termini de presentació de les sol·licituds s'inicia l'endemà de la publicació d'aquesta convocatòria en el DOGV i acaba un mes després.  
  
  
València, 2 de maig de 2022.- La rectora, p. d. (DOGV 04.04.2022), la vicerectora d'Ocupació i Programes Formatius: Maria Adela Valero Aleixandre.